ddrg/super_eurlex huggingface dataset:
Απόφαση του Συμβουλίου

της 2ας Μαΐου 2000

για το διορισμό του προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)

(2000/C 139/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα(1), και ιδίως το άρθρο 120 παράγραφοι 1 και 2,

την απόφαση του Συμβουλίου, της 16ης Ιουνίου 1994, για το διορισμό του προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)(2),

την απόφαση του Συμβουλίου, της 3ης Δεκεμβρίου 1998, για την ανανέωση της θητείας του προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)(3),

τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 6 Μαρτίου 2000,

ΑΠΟΦΑΣΙΖΕΙ:

Άρθρο μόνο

Ο κ. Wubbo de BOER, ο οποίος γεννήθηκε στις 27 Μαΐου 1948, διορίζεται πρόεδρος του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για το διάστημα από 1ης Οκτωβρίου 2000 έως 30 Σεπτεμβρίου 2005.

Βρυξέλλες, 2 Μαΐου 2000.

Για το Συμβούλιο

Ο Πρόεδρος

J. Coelho

(1) ΕΕ L 11 της 14.1.1994, σ. 1· κανονισμός όπως τροποποιήθηκε από τον κανονισμό (ΕΚ) αριθ. 3288/94 (ΕΕ L 349 της 31.12.1994, σ. 83).

(2) ΕΕ C 314 της 25.11.1995, σ. 1.

(3) ΕΕ C 409 της 30.12.1998, σ. 1.
Απόφαση του Συμβουλίου

της 30ής Μαρτίου 2000

για το διορισμό ενός μέλους από τη Σουηδία στην Οικονομική και Κοινωνική Επιτροπή

(2000/268/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Εκτιμώντας ότι μετά την παραίτηση της κας Anita Harriman, η οποία γνωστοποιήθηκε στο Συμβούλιο στις 12 Μαρτίου 1999, έχει κενωθεί μια θέση μέλους στην προαναφερόμενη επιτροπή,

Έχοντας υπόψη τις υποψηφιότητες που πρότεινε η σουηδική κυβέρνηση,

Έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η κα Inger Persson διορίζεται μέλος της Οικονομικής και Κοινωνικής Επιτροπής, σε αντικατάσταση της κας Anita Harriman και για το διάστημα της θητείας της που υπολείπεται, δηλαδή έως τις 20 Σεπτεμβρίου 2002.

Βρυξέλλες, 30 Μαρτίου 2000.

Για το Συμβούλιο

Ο Πρόεδρος

J. Sócrates

(1) ΕΕ L 257 της 19.9.1998, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Μαρτίου 2000

για το διορισμό ενός τακτικού και δύο αναπληρωματικών μελών από την Πορτογαλία στην Επιτροπή των Περιφερειών

(2000/222/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1) για το διορισμό των τακτικών και των αναπληρωματικών μελών της Επιτροπής των Περιφερειών,

Εκτιμώντας τα ακόλουθα:

Έχουν κενωθεί μία θέση τακτικού μέλους της Επιτροπής των Περιφερειών, συνεπεία της παραιτήσεως του κ. Fernando Gomes, και δύο θέσεις αναπληρωματικών μελών της, συνεπεία της παραιτήσεως της κ. Edite Marreiros Estrela και του κ. Joaquim Couto, παραιτήσεων που γνωστοποιήθηκαν στο Συμβούλιο στις 17 Νοεμβρίου 1999 και 7 Φεβρουαρίου 2000,

Έχοντας υπόψη την πρόταση της πορτογαλικής κυβέρνησης,

ΑΠΟΦΑΣΙΖΕΙ:

Άρθρο μόνο

1. Η κ. Edite de Fátima Santos Marreiros Estrela διορίζεται τακτικό μέλος της Επιτροπής των Περιφερειών, εις αντικατάσταση του κ. Fernando Gomes, για το υπόλοιπο της θητείας αυτού, δηλαδή έως τις 25 Ιανουαρίου 2002.

2. Οι κ.κ. Joaquim Luís Rosa do Céu και António Rui Esteves Solheiro διορίζονται αναπληρωματικά μέλη της Επιτροπής των Περιφερειών, εις αντικατάσταση της κ. Edite Marreiros Estrela και του κ. Joaquim Couto, για το υπόλοιπο της θητείας αυτών, δηλαδή έως τις 25 Ιανουαρίου 2002.

Βρυξέλλες, 13 Μαρτίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Φεβρουαρίου 2000

για την παράταση της χρονικής περιόδου κατά την οποία είναι δυνατό να χορηγούνται προσωρινές άδειες για τη νέα δραστική ουσία Pseudomonas chlororaphis

[κοινοποιηθείσα υπό τον αριθμό Ε(2000) 407]

(Κείμενο που παρουσιάζει ενδιαφέρον για τον ΕΟΧ)

(2000/180/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 1999/80/ΕΚ της Επιτροπής(2), και ιδίως το άρθρο 8 παράγραφος 1 τέταρτη περίπτωση,

Εκτιμώντας τα ακόλουθα:

(1) Η οδηγία 91/414/ΕΟΚ (αποκαλούμενη στο εξής "η οδηγία") προβλέπει την κατάρτιση ενός κοινοτικού καταλόγου δραστικών ουσιών που επιτρέπεται να ενσωματώνονται σε φυτοπροστατευτικά προϊόντα.

(2) Η Bio Agri υπέβαλε ένα φάκελο για τη νέα δραστική ουσία Pseudomonas chlororaphis στη Σουηδία, στις 15 Δεκεμβρίου 1994, για να καταχωρηθεί η εν λόγω δραστική ουσία στο παράρτημα Ι της οδηγίας.

(3) Για τη Pseudomonas chlororaphis αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας για τις χρήσεις που προτάθηκαν από τον αιτούντα. Η Σουηδία, με την ιδιότητα του κράτους μέλους που έχει ορισθεί εισηγητής, υπέβαλε στην Επιτροπή, στις 7 Απριλίου 1998, τη σχετική έκθεση αξιολόγησης.

(4) Η υποβληθείσα έκθεση αναθεωρήθηκε από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής και στις σχετικές ομάδες εργασίας.

(5) Για την Pseudomonas chlororaphis απαιτείται πρόσθετος χρόνος για να καταστεί δυνατό να εξεταστεί διεξοδικά ο επιστημονικός και τεχνικός φάκελος.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη δύνανται να παρατείνουν την ισχύ προσωρινών αδειών που έχουν ήδη χορηγηθεί για φυτοπροστατευτικά προϊόντα περιέχοντα την Pseudomonas chlororaphis, για χρονική περίοδο το πολύ έως 24 μηνών από την ημερομηνία της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Φεβρουαρίου 2000.

Για την Επιτροπή

David BYRNE

Μέλος της Επιτροπής

(1) ΕΕ L 230 της 19.8.1991, σ. 1.

(2) ΕΕ L 210 της 10.8.1999, σ. 13.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

για τη σύσταση της μεταβατικής επιτροπής πολιτικής και ασφάλειας

(2000/143/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,

Υπενθυμίζοντας το άρθρο 25 της συνθήκης για την Ευρωπαϊκή Ένωση,

Εκτιμώντας τα ακόλουθα:

Στο πλαίσιο της ενίσχυσης της κοινής εξωτερικής πολιτικής και πολιτικής ασφάλειας (ΚΕΠΠΑ), και ιδίως της κοινής ευρωπαϊκής πολιτικής ασφάλειας και άμυνας που προβλέπεται στο άρθρο 17 της συνθήκης για την Ευρωπαϊκή Ένωση, το Ευρωπαϊκό Συμβούλιο που συνήλθε στο Ελσίνκι στις 10 και 11 Δεκεμβρίου 1999 κάλεσε το Συμβούλιο να δημιουργήσει, έως τον Μάρτιο του 2000, τα μεταβατικά όργανα και ρυθμίσεις για την εφαρμογή της κοινής ευρωπαϊκής πολιτικής ασφαλείας και άμυνας.

ΑΠΟΦΑΣΙΖΕΙ:

Άρθρο 1

1. Η πολιτική επιτροπή που προβλέπεται από το άρθρο 25 της συνθήκης για την Ευρωπαϊκή Ένωση συνεδριάζει στις Βρυξέλλες με χωριστή σύνθεση, καλούμενη "μεταβατική επιτροπή πολιτικής και ασφαλείας", εκτός των περιόδων συνόδου της. Η σύνθεση αυτή απαρτίζεται από εθνικούς αντιπροσώπους σε επίπεδο ανωτάτων υπαλλήλων/πρέσωεων με βάση στις μόνιμες αντιπροσωπίες των κρατών μελών.

2. Η μεταβατική επιτροπή πολιτικής και ασφαλείας, σε στενή συνεργασία με τον γενικό γραμματέα ύπατο εκπρόσωπο:

α) καταρτίζει συστάσεις για την μελλοντική λειτουργία της κοινής ευρωπαϊκής πολιτικής ασφάλειας και άμυνας·

β) ασχολείται με τις τρέχουσες υποθέσεις ΚΕΠΠΑ.

Άρθρο 2

1. Η παρούσα απόφαση αρχίζει να ισχύει την 1η Μαρτίου 2000.

2. Η παρούσα απόφαση εφαρμόζεται μέχρις ότου συσταθούν τα μόνιμα όργανα της κοινής ευρωπαϊκής πολιτικής ασφάλειας και άμυνας.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 31ης Ιανουαρίου 2000

για το διορισμό ενός αναπληρωματικού μέλους από τη Γερμανία στην Επιτροπή των Περιφερειών

(2000/107/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την αποφάση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών λόγω της παραίτησης του κ. Klaus Wedemeier, αναπληρωματικού μέλους, η οποία γνωστοποιήθηκε στο Συμβούλιο στις 2 Δεκεμβρίου 1999,

Έχοντας υπόψη την πρόταση της κυβέρνησης της Γερμανίας,

ΑΠΟΦΑΣΙΖΕΙ:

Άρθρο μόνο

Ο κ. Ronald-Mike Neumeyer διορίζεται ως αναπληρωματικό μέλος της Επιτροπής των Περιφερειών σε αντικατάσταση του κ. Klaus Wedemeier για το υπόλοιπο της θητείας του, δηλαδή μέχρι τις 25 Ιανουαρίου 2002.

Βρυξέλλες, 31 Ιανουαρίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Φεβρουαρίου 2000

για αναστολή της έγκρισης των εγκαταστάσεων στη Σλοβενία που παράγουν νωπό κρέας, προϊόντα με βάση το κρέας και κρέας θηραμάτων

[κοινοποιηθείσα υπό τον αριθμό Ε(2000) 279]

(Κείμενο που παρουσιάζει ενδιαφέρον για τον ΕΟΧ)

(2000/89/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, του χοιρείου και του αιγείου είδους και νωπών κρεάτων προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 5,

την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(3), και ιδίως το άρθρο 22,

Εκτιμώντας τα ακόλουθα:

(1) Μετά από τα αποτελέσματα μιας αποστολής του γραφείου τροφίμων και κτηνιατρικών θεμάτων (ΓΤΚΘ) της Ευρωπαϊκής Επιτροπής στη Σλοβενία η οποία αφορούσε ελέγχους σε εγκαταστάσεις παραγωγής νωπού κρέατος, σε εγκαταστάσεις παραγωγής προϊόντων με βάση το κρέας και σε εγκαταστάσεις παραγωγής αγρίων θηραμάτων, κατά τους οποίους διαπιστώθηκαν σοβαρά στοιχεία εις βάρος των εγκεκριμένων εγκαταστάσεων, η Επιτροπή έλαβε την απόφαση 1999/820/ΕΚ, της 18ης Νοεμβρίου 1999, για την αναστολή της έγκρισης των εγκαταστάσεων στη Σλοβενία που παράγουν νωπό κρέας, προϊόντα με βάση το κρέας και κρέας θηραμάτων(4).

(2) Σκοπός της εν λόγω απόφασης ήταν να αποτραπεί οποιοσδήποτε κίνδυνος για τον καταναλωτή. Σε αυτό το πλαίσιο, δόθηκε διορία στις αρχές της Σλοβενίας για να λάβουν τα κατάλληλα μέτρα ώστε να καλυφθούν οι ελλείψεις το συντομότερο δυνατό.

(3) τα μέτρα της εν λόγω απόφασης έπρεπε να επανεξετασθούν υπό το φως των αποτελεσμάτων μιας περαιτέρω αποστολής επιθεώρησης του ΓΤΚΘ στη Σλοβενία.

(4) Το ΓΤΚΘ πραγματοποίησε περαιτέρω αποστολή στη Σλοβενία και διενήργησε ελέγχους στις εγκαταστάσεις κρέατος, από τους οποίους προέκυψε ότι η κατάσταση βελτιώθηκε σημαντικά· υπό το φως των αποτελσμάτων αυτής της αποστολής, το ΓΤΚΘ πρότεινε να καταργηθεί η απόφαση 1999/820/ΕΚ.

(5) Ως εκ τούτου, πρέπει να καταργηθεί η απόφαση 1999/820/ΕΚ.

(6) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Καταργείται η απόφαση 1999/820/ΕΚ.

Άρθρο 2

Τα κράτη μέλη τροποποιούν τα μέτρα που εφραρμόζουν τις εμπορικές συναλλαγές για να τα κατατήσουν σύμφωνα με την παρούσα απόφαση. Τα κράτη μέλη ενημερώνουν αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 1 Φεβρουαρίου 2000.

Για την Επιτροπή

David BYRNE

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 24 της 30.1.1998, σ. 9.

(4) ΕΕ L 318 της 11.12.1999, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Δεκεμβρίου 1999

σχετικά με την ισχύ ορισμένων δεσμευτικών δασμολογικών πληροφοριών

[κοινοποιηθείσα υπό τον αριθμό Ε(1999) 5135]

(Το κείμενο στη αγγλική γλώσσα είναι το μόνο αυθεντικό)

(2000/41/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα(1), όπως τροποποιήθηκε τελευταία από τον κανονισμό (ΕΚ) αριθ. 955/1999(2), και ιδίως το άρθρο 12 παράγραφος 5 στοιχείο α) σημείο iii) και το άρθρο 249 παράγραφος 4 του εν λόγω κανονισμού,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου, περί θεσπίσεως του κοινοτικού τελωνειακού κώδικα(3), όπως τροποποιήθηκε τελευταία από τον κανονισμό (ΕΚ) αριθ. 1662/1999(4), και ιδίως το άρθρο 9,

Εκτιμώντας τα ακόλουθα:

(1) οι δεσμευτικές δασμολογικές πληροφορίες που περιλαμβάνονται στο παράρτημα της παρούσας απόφασης έρχονται σε αντίθεση με άλλες δεσμευτικές δασμολογικές πληροφορίες και αφορούν δασμολογικές κατατάξεις που δεν συμφωνούν προς τους γενικούς κανόνες για την ερμηνεία της συνδυασμένης ονοματολογίας όπως αυτοί καθορίζονται στο παράρτημα Ι μέρος Ι τίτλος Ι στοιχείο α) του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(5), όπως τροποποιήθηκε τελευταία από τον κανονισμό (ΕΚ) αριθ. 2626/1999(6)·

(2) οι προαναφερθείσες δεσμευτικές δασμολογικές πληροφορίες πρέπει να παύσουν να ισχύουν και κατά συνέπεια, είναι σκόπιμο οι τελωνειακές υπηρεσίες που τις έχουν εκδόσει να τις ανακαλέσουν το ταχύτερο δυνατό, ενημερώνοντας ταυτόχρονα την Επιτροπή·

(3) σύμφωνα με τις διατάξεις του άρθρου 14 παράγραφος 1 του κανονισμού (ΕΟΚ) αριθ. 2454/93, ο δικαιούχος μπορεί, ανάλογα με την περίπτωση, να επωφελείται επί ορισμένο χρονικό διάστημα από τη δυνατότητα επίκλησης της δεσμευτικής δασμολογικής πληροφορίας που έπαυσε να ισχύει·

(4) τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δεσμευτικές δασμολογικές πληροφορίες των οποίων τα στοιχεία δίδονται στη στήλη 1 που παρατίθεται στο παράρτημα, οι οποίες έχουν εκδοθεί από τις τελωνειακές υπηρεσίες της στήλης 2 και αφορούν τη δασμολογική κατάταξη όπως αυτή αναγράφεται στη στήλη 3, πρέπει να ανακληθούν το ταχύτερο δυνατό, και οπωσδήποτε το αργότερο μέχρι την 21η ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Άρθρο 2

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας.

Βρυξέλλες, 29 Δεκεμβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 19.10.1992, σ. 1.

(2) ΕΕ L 119 της 7.5.1999, σ. 1.

(3) ΕΕ L 253 της 11.10.1993, σ. 1.

(4) ΕΕ L 197 της 29.7.1999, σ. 25.

(5) ΕΕ L 256 της 7.9.1987, σ. 1.

(6) ΕΕ L 321 της 14.12.1999, σ. 3.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

για το διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων

(2000/C 4/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας(1), και ειδικότερα τα άρθρα 26 και 27,

τις καταστάσεις υποψηφιοτήτων τις οποίες έχουν υποβάλει στο Συμβούλιο οι κυβερνήσεις των κρατών μελών,

Εκτιμώντας:

ότι, με την απόφασή του της 9ης Ιουνίου 1997(2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την ελεύθερη κυκλοφορία των εργαζομένων, για τη χρονική περίοδο από 9 Ιουνίου 1997 έως 8 Ιουνίου 1999,

ότι πρέπει να διοριστούν τα τακτικά και αναπληρωματικά μέλη της ίδιας Συμβουλευτικής Επιτροπής για την ελεύθερη κυκλοφορία των εργαζομένων για χρονική περίοδο δύο ετών,

ΑΠΟΦΑΣΙΖΕΙ:

Άρθρο 1

Διορίζονται ως τακτικά και αναπληρωματικά μέλη της Συμβουλευτικής Επιτροπής για την ελεύθερη κυκλοφορία των εργαζομένων, και για τη χρονική περίοδο από 17 Δεκεμβρίου 1999 έως 16 Δεκεμβρίου 2001:

Ι. ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

α) Τακτικά μέλη

>ΘΕΣΗ ΠΙΝΑΚΑ>

β) Αναπληρωματικά μέλη

>ΘΕΣΗ ΠΙΝΑΚΑ>

ΙΙ. ΕΚΠΡΟΣΩΠΟΙ ΤΩΝ ΕΡΓΑΖΟΜΕΝΩΝ

α) Τακτικά μέλη

>ΘΕΣΗ ΠΙΝΑΚΑ>

β) Αναπληρωματικά μέλη

>ΘΕΣΗ ΠΙΝΑΚΑ>

ΙΙΙ. ΕΚΠΡΟΣΩΠΟΙ ΤΩΝ ΕΡΓΟΔΟΤΩΝ

α) Τακτικά μέλη

>ΘΕΣΗ ΠΙΝΑΚΑ>

β) Αναπληρωματικά μέλη

>ΘΕΣΗ ΠΙΝΑΚΑ>

Άρθρο 2

Το Συμβούλιο θα προβεί αργότερα στο διορισμό των μελών που δεν έχουν ορισθεί ακόμη από το Λουξεμβούργο.

Άρθρο 3

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 257 της 18.10.1968, σ. 2.

(2) ΕΕ C 194 της 25.6.1997, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 2ας Δεκεμβρίου 1999

για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Κίνας

(2000/16/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) η Κοινότητα και η Λαϊκή Δημοκρατία της Κίνας θέτουν σε εφαρμογή ειδικά προγράμματα έρευνας και τεχνολογικής ανάπτυξης (ΕΤΑ) σε πεδία κοινού ενδιαφέροντος·

(2) με βάση την πείρα που έχει αποκτηθεί, και οι δύο πλευρές εξέφρασαν την επιθυμία να καθιερώσουν ένα βαθύτερο πλαίσιο συνεργασίας σε θέματα επιστήμης και τεχνολογίας·

(3) η συνεργασία στον επιστημονικό και τεχνολογικό τομέα εντάσσεται στη γενικότερη συνεργασία μεταξύ της Κοινότητας και της Λαϊκής Δημοκρατίας της Κίνας·

(4) με την απόφασή του της 22ας Ιουνίου 1998, το Συμβούλιο εξουσιοδότησε την Επιτροπή να διαπραγματευθεί συμφωνία επιστημονικής και τεχνολογικής συνεργασίας μεταξύ της Κοινότητας και της κυβέρνησης της Λαϊκής Δημοκρατίας της Κίνας (εφεξής "συμφωνία")·

(5) με την απόφασή του της 22ας Δεκεμβρίου 1998, το Συμβούλιο αποφάσισε να υπογραφεί η συμφωνία εξ ονόματος της Κοινότητας·

(6) η συμφωνία υπογράφηκε στις 22 Δεκεμβρίου 1998·

(7) η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Κίνας, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Σύμφωνα με το άρθρο 11 της συμφωνίας ο πρόεδρος του Συμβουλίου κοινοποιεί ότι ολοκηρώθηκαν εκ μέρους της Κοινότητας οι απαραίτητες διαδικασίες για την έναρξη ισχύος της συμφωνίας(3).

Βρυξέλλες, 2 Δεκεμβρίου 1999.

Για το Συμβούλιο

Ο Πρόεδρος

E. TUOMIOJA

(1) EE C 247 της 31.8.1999, σ. 32.

(2) Γνώμη που διατυπώθηκε στις 3 Νοεμβρίου 1999 (δεν έχει ακόμα δημοσιευθεί στην Επίσημη Εφημερίδα).

(3) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.
Διορθωτικό στην απόφαση 2000/626/ΕΚ της Επιτροπής, της 13ης Οκτωβρίου 2000, για την καταχώρηση της chlozolinate στο παράρτημα Ι της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία

(Επίσημη Εφημερίδα των Ευρωπαϊκών Κοινοτήτων L 263 της 18ης Οκτωβρίου 2000)

Στο εξώφυλλο και στη σελίδα 32, τίτλος:

αντί:

Απόφαση 2000/626/ΕΚ της Επιτροπής, της 13ης Οκτωβρίου 2000, για την καταχώρηση της chlozolinate στο παράρτημα Ι της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία

διάβαζε:

Απόφαση 2000/626/ΕΚ της Επιτροπής, της 13ης Οκτωβρίου 2000, για τη μη καταχώρηση της chlozolinate στο παράρτημα Ι της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία
Διορθωτικό στην απόφαση 2000/139/ΕΚ του Συμβουλίου, της 14ης Φεβρουαρίου 2000, για το διορισμό ενός αναπληρωματικού και ενός τακτικού μέλους στην Επιτροπή των Περιφερειών από τη Γερμανία

(Επίσημη Εφημερίδα των Ευρωπαϊκών Κοινοτήτων L 47 της 19ης Φεβρουαρίου 2000)

Σελίδα 27, άρθρο μόνο, πρώτη γραμμή

αντί: "Η κυρία Helma Kunhn-Theis..."

διάβαζε: "Η κυρία Helma Kuhn-Theis...".
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 27ης Οκτωβρίου 1999

σχετικά με το διορισμό του Διαμεσολαβητή της Ευρωπαϊκής Ένωσης

(1999/780/ΕΚ, ΕΚΑΧ, Ευρατόμ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη τη συνθήκη για την ίδρυση της Ευρωπαϊκής Κοινότητας και ιδίως το άρθρο 21 δεύτερο εδάφιο και το άρθρο 195,

έχοντας υπόψη τη συνθήκη για την Ευρωπαϊκή Κοινότητα Άνθρακα και Χάλυβα, και ιδίως το άρθρο 20 Δ,

έχοντας υπόψη τη συνθήκη για την Ευρωπαϊκή Κοινότητα Ατομικής Ενέργειας, και ιδίως το άρθρο 107 Δ,

έχοντας υπόψη την απόφασή του, της 9ης Μαρτίου 1994, σχετικά με το καθεστώς και τους γενικούς όρους άσκησης των καθηκόντων του Διαμεσολαβητή(1),

έχοντας υπόψη το άρθρο 177 του κανονισμού του,

έχοντας υπόψη την πρόσκληση υποψηφιοτήτων, της 31ης Ιουλίου 1999(2),

έχοντας υπόψη τις υποψηφιότητες που διαβιβάσθηκαν, σύμφωνα με το άρθρο 6 παράγραφος 2 του καθεστώτος και των γενικών όρων άσκησης των καθηκόντων του Διαμεσολαβητή, καθώς και σύμφωνα με το άρθρο 177 παράγραφος 3 του κανονισμού του,

έχοντας υπόψη τον κατάλογο των αποδεκτών υποψηφιοτήτων,

έχοντας υπόψη τις ακροάσεις των υποψηφίων ενώπιον της αρμόδιας επιτροπής, στις 19 Οκτωβρίου 1999,

έχοντας υπόψη την ψηφοφορία κατά τη συνεδρίαση του, της 27ης Οκτωβρίου 1999,

ΑΠΟΦΑΣΙΖΕΙ:

Άρθρο μόνο

Ο κύριος Jacob Magnus Sönderman διορίζεται Διαμεσολαβητής της Ευρωπαϊκής Ένωσης.

Στρασβούργο, 27 Οκτωβρίου 1999.

Για το Ευρωπαϊκό Κοινοβούλιο

η Πρόεδρος

Nicole FONTAINE

(1) ΕΕ L 113 της 4.5.1994, σ. 15.

(2) ΕΕ C 220 της 31.7.1999, σ. 29.